stanford-oval/wikipedia huggingface dataset:
Crawley
Historia

Crawleyn nimi tulee muinaisenglannista ja tarkoittaa ’variksia kuhisevaa aukiota’. Kaupungin nykyinen alue jakautui aikaisemmin kolmeen seurakuntaan: Ifield, Crawley ja Worth (osittain). Crawleyn kylä mainitaan ensimmäisen kerran kirjallisissa lähteissa vuonna 1203, kun se sai oikeuden pitää markkinat kerran viikossa. Kylän asukasluku kasvoi hitaasti mutta tasaisesti seuraavien 400 vuoden ajan sen ympäristössä harjoitetun raudanvalmistuksen ansiosta. Raudantuotanto lisääntyi voimakkaasti etenkin 1500-luvulla masuunin keksimisen jälkeen. Kymmenen kilometrin säteellä Crawleysta toimi enimmillään kaksikymmentä rautaruukkia, mutta tuotanto hiipui kokonaan 1700-luvun loppuun mennessä.
Kun Brighton alkoi kasvaa nopeasti 1700-luvun lopulla, Lontoosta rakennettiin sinne suorempi tie, jota pitkin alkoi liikennöidä säännöllisesti hevosvaunuja. Koska Crawley sijaitsi reitin puolivälissä, sinne perustettiin useita majataloja matkustajia varten. Rautatien saavuttua Crawleyyn 1840-luvulla vaunuliikenne hiljentyi ja kaupungin väestö alkoi kasvaa nopeasti. Vuonna 1891 valmistui Gatwickin laukkarata, jossa Grand National järjestettiin ensimmäisen maailmansodan ajan. Sotien välisenä aikana entisten aateliskartanoiden maita vapautui asuntorakentamiseen ja niille rakennettiin 900 uutta taloa. Gatwickiin avattiin 1930-luvulla lentokenttä, jonka kuninkaalliset ilmavoimat otti käyttöönsä toisen maailmansodan aikana. Sodan jälkeen lentokenttää laajennettiin Gatwickin lentoasemaksi, jonka kuningatar vihki käyttöön kesäkuussa 1958.
Crawley valittiin 9. tammikuuta 1947 yhdeksi ”uusista kaupungeista” (engl. new town), joihin parlamentti halusi ohjata Lontoon nopeasti kasvavaa väestöä. Hankkeen myötä Crawleyyn liitettiin Three Bridgesin ja Ifieldin kylät. Kaupungin keskustan ympärille suunniteltiin yhdeksän kylämäistä asuinaluetta ja teollisuusalue. Kaikille asuinalueille tuli oma aluekeskuksensa, johon rakennettiin liikkeitä, koulu, kirkko, monitoimitalo ja pubi.
1960-luvun alkuun mennessä Crawleyssa oli jo 60 000 asukasta ja kymmenen asuinaluetta. 1980-luvulla sen rajoja laajennettiin ulottumaan M23-moottoritielle idässä ja Ifield Westin alueelle lännessä. Vuoteen 2019 mennessä kaupungissa oli 114 000 asukasta ja neljätoista asuinaluetta ja siitä oli kasvanut suurin kaupunkialue West Sussexin sisäosissa.
Pyhän Nikolauksen kirkon vanhimmat osat rakensivat saksit.
Claude Frank

Claude Frank (24. joulukuuta 1925 Nürnberg – 27. joulukuuta 2014) oli saksalaissyntyinen, yhdysvaltalaistunut pianisti. Hän opiskeli Saksassa, Ranskassa ja sitten Yhdysvalloissa Artur Schnabelin sekä Karl Ulrich Schnabelin johdolla. Lisäksi hän opiskeli Columbian yliopistossa säveltämistä ja Tanglewoodissa Serge Koussevitzkyn johdolla orkesterinjohtoa. Frank debytoi Leonard Bernsteinin ja New Yorkin filharmonikkojen kanssa vuonna 1959. Hän esiintyi useimpien suurien sinfoniaorkesterien kanssa Yhdysvalloissa, Euroopassa ja Etelä-Amerikassa. Hän levytti RCA Recordsille kaikki Ludwig van Beethovenin pianosonaatit. Hänen muiden levytystensä joukossa on tulkintoja Wolfgang Amadeus Mozartin konsertoista.
Frankin edesmennyt puoliso Lilian oli myös pianisti. Parin yhteinen tytär, Pamela Frank, on viulisti. Claude Frank toimi opetustehtävissä Yale School of Musicissa ja Curtis Institute of Musicissa.
Frankilla oli Yhdysvaltain kansalaisuus vuodesta 1944.
Aiheesta muualla

AllMusic: Claude Frank (englanniksi)
Naxos: Claude Frank (englanniksi)
Cupido (kappale)

| ”Cupido” Movetron |
| --- | --- | --- |

Singlen tiedot
 Albumilta: Ei kenenkään maa
 Julkaistu: 23. helmikuuta 2008
 Tyylilaji: dance
 Kesto: 03.03
 Levy-yhtiö: Universal Music Group
Movetronin muut singlet
| ”Ei kenenkään maa” 2007 | ”Cupido” 2008 | ”Elä nyt” 2008 |
Cupido on danceyhtye Movetronin kappale heidän viidenneltä, Ei kenenkään maa-studioalbumilta. Sen julkaisi Universal Music Group albumin toisena singlenä 23. helmikuuta 2008. Kappale oli ehdokkaana edustamaan Suomea vuoden 2008 Eurovision laulukilpailussa, mutta se ei voittanut. Kuten "Ei kenenkään maa", myös tämä single pääsi lataus- ja singlelistoille.
Kappalelista

Digitaalinen lataus
1. Cupido - 3:03
2. Cupido (Extended Mix) - 4:02
Listasijoitukset

| Lista | Sijoitus |
| --- | --- |
Latauslista: 13 
Singlelista: 15
Artsjom Radzkou

Artsjom Radzkou
Artsjom Aljaksandravitš Radzkou (valkoven. Арцём Аляксандравіч Радзькоў, łacinkaksi Arciom Alaksandravič Radźkoŭ, ven. Артём Александрович Радьков, Artjom Aleksandrovitš Radkov; s. 26. elokuuta 1985 Mogiljov, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Turkin Superliigassa pelaavaa Gençlerbirliği ja on pelipaikaltaan puolustaja.
Curtiss T-32 Condor II

| Curtiss T-32 Condor II |
| --- | --- |
 Curtiss YC-30
Tyyppi:  matkustajalentokone
Alkuperämaa:   Yhdysvallat
Valmistaja:  Curtiss-Wright Airplane Company
Ensilento:  30. tammikuuta 1933
Valmistusmäärä:  45 
Curtiss T-32 Condor II tai Curtiss-Wright CW-4 oli 1930-luvulla valmistettu kaksitasoinen kaksimoottorinen matkustajalentokone. Sen alkuperämaa oli Yhdysvallat. Se suunniteltiin aluksi joukkojenkuljetuskoneeksi ja raskaaksi pommikoneeksi. Condoria käytettiin pääosin New Yorkin ja Miamin  välisellä lentoreitillä. Condor (sarjanumero NR12384 c/n 41) oli myös Richard E. Byrdin toisen etelänaparetkikunnan postikoneena vuosina 1933−1935.
Tekniset tiedot

Lähde:
Yleiset ominaisuudet
Miehistö: 3
Matkustajat: 15−19
Pituus: &&&&&&&&&&&&&014.081000014,81 m
Kärkiväli: &&&&&&&&&&&&&024.099000024,99 m
Suurin lentoonlähtöpaino: &&&&&&&&&&&07938.&&&&007 938 kg
Voimalaite: &&&&&&&&&&&&&&02.&&&&002 × Wright SR-1820-F 3 Cyclone -yhdeksänsylinteristä tähtimoottoria
Suoritusarvot
Suurin nopeus: &&&&&&&&&&&&0306.&&&&00306 km/h
Lentomatka: &&&&&&&&&&&01150.&&&&001 150 km
Lakikorkeus: &&&&&&&&&&&07000.&&&&007 000 m
Berlanga de Dueron linna

Berlanga de Dueron linna
Berlanga de Dueron linna (esp. Castillo de Berlanga de Duero) on Espanjan Berlanga de Dueron kunnassa sijaitseva linna.
Linna sijaitsee kukkulalla, jonka pohjoispuolella virtaa Escalote-joki. Nykypäiviin säilynyt linna on rakennettu pääosin 1400-luvulla renessanssin tyyliin. Linna on kuitenkin alun perin rakennettu 1100-luvulta peräisin olevan linnan rakenteiden päälle, ja tämä linna oli puolestaan rakennettu 900-luvun arabien kalifaatin alcazaba-linnoituksen perustusten päälle. Nykyinen keskuslinna on muodoltaan suorakulmainen, ja sitä ympäröivät 1500-luvulla rakennetut kehämuurit, joiden muoto mukailee kukkulan rinteitä.
Espanjan kansalliseepos Cantar de Mio Cidin mukaan El Cidin tyttäret ja heidän saattajansa asuivat jonkin aikaa Berlanga de Dueron linnassa ollessaan matkalla Valenciaan.
Cunobelinos

| Cunobelinos |
| --- | --- |
 Cunobelinos kolikossa.
Brittiläinen hallitsija
Valtakausi:  n. 10–42 jaa.

Lapset:  Togodumnos Caratacos
Isä:  Tasciovanos
Cunobelinos oli yksi viimeisistä itsenäisistä brittiläisistä hallitsijoista ennen keisari Claudiuksen johtamaa Britannian roomalaisvalloitusta. Hänen valtakautensa kesti suurin piirtein vuodesta 10 jälkeen ajanlaskun vuoteen 42. Cunobelinos tunnetaan roomalaisista historiallisista lähteistä ja lyöttämistään kolikoista.
Cunobelinos on William Shakespearen näytelmän Cymbelinen esikuva.
Hallitsijana

Nimi  Cunobelinos on kelttiläinen nimi ja se tarkoittaa Belenoksen koiraa. Cunobelinos tunnetaan paitsi roomalaisista lähteistä, mutta myös hänen lyöttämiensä kolikkojen perusteella. Kolikoissa hänen mainitaan olleen Tasciovanoksen (hallitsi 15 eaa–10 ja.) poika. Väitämään on joskus suhtauduttu skeptiseksi. Hallitsijana Cunobelinos on voinut väittää olevansa aikaisemman hallitsijan jälkeläinen legitimiteetin takia. Kuitenkin vanhoissa walesilaisissa sukuluetteloissa hänet tunnetaan nimellä Cinbelin map Teuhant. Teuhant on hyvin todennäköisesti johdettu brittiläisestä nimestä Tasciovanos. Koska Tasciovanos tunnetaan vain rautakautisten kolikkojen kautta, sittemmät walesilaiset lienevät kirjoittaneet vanhan puhutun kansanperinteen perusteella. Walesilaisten sukuluettelojen voidaan samalla myös katsoa vahvistavan kahden hahmon sukulaissuhteen.
Roomalainen historioitsija Suetonius kuvailee teoksessaan Caligula Cunobelinoksen olleen ”brittien kuningas” eli Britannorum rex. Nimi heijastelee luultavasti Cunobelinoksen vaikutusvaltaa alueella. Hän on tuskin kuitenkaan ollut koko alueen hallitsija. Cunobelinoksen lyöttämiä kolikkoja on löydetty etenkin trinovanttien ja catuvellaunien alueilta. Näiden kahden heimon tiedetään olleen toistensa kilpailijoita, mutta ilmeisesti Cunobelinoksen kaudella heillä oli yhteinen hallitsija. Kolikkoja on löydetty myös atrebaattien aikaisemmin hallitsemasta Kentistä ja ikeenien alueilta. Ikeenit lyöttivät kuitenkin samaan aikaan myös omia kolikoitaan.
Cunobelinoksen vatltakauden loppupuolella alueella oli ilmeisesti sisäisiä levottomuuksia. Isänsä kanssa riitaantunut Cunobelinoksen poika Adminios tai Amminios pakeni Roomaan, jossa keisari Caligula valmisteli Britannian valloitusta. Caligula kokosi joukkoja Englannin kanaalin rannikolla, mutta epävakaaksi kuvailtu keisari ei lopulta toteuttanutkaan hyökkäystään, vaan tarinan mukaan hän määräsi joukkonsa keräämään hyökkäyksen sijaan simpukankuoria. Suurin piirtein näihin aikoihin lähteisiin eräs Epaticcos alkoi lyöttää kolikoita atrebaattien mailla. Häntä kutsutaan Tasciovanoksen pojaksi, joten ilmeisesti hän oli siis Cunobelinoksen veli. Vuonna 42 jaa. atrebaattien kuningas Virica pakeni Roomaan. Virican pako antoi keisari Claudiukselle syyn toteuttaa viimein roomalaisten hyökkäys Britannian.
Valtakauden jälkeen

Cunobelinoksen valtakausi lienee jatkunut vuoden 42 tietämille. Claudiuksen hyökättyä Britanniaan roomalaisten vastaisissa taisteluissa mainitaan kaksi hänen poikaansa, Togodumnos ja Caratacos. Cunobelinos esiintyy sittemmin kirjoitetussa Geoffrey Monmouthilaisen teoksessa Historia Regum Britanniae, jossa häneen viitataan nimellä Kimbelinus Tenvantiuksen poika. Geoffrey Monmouthilainen kuvailee suhteellisen tarkasti Kimbelinuksen olleen yksi Britannian viimeisistä itsenäisistä kuninkaista ennen roomalaisten saapumista. Geoffrey Monmouthilaisen teoksen kymriksi kirjoitettu versio Brut y Brenhinedd käyttää nimestä muotoa Kynuelyn uab Teneuan. Monmouthilaisen mainitsema Kimbelinus oli myös myöhemmin William Shakespearen näytelmän Cymbelinen esikuva.
Thamesista löydettyjä pronssista valmistettuja Cunobelinoksen kolikkoja.
Berkut (Ukraina)

Berkutin Logo
Berkut (ukr. Бе́ркут) oli Ukrainassa vuosina 1992–2014 toiminut miliisin erikoisyksikkö.
Vuonna 2014 Berkut oli merkittävässä roolissa Ukrainan vallankumouksessa tapahtuneissa mellakoissa, kun mellakkapoliisi otti yhteen aktivistien kanssa. 18. helmikuuta poliisi avasi tulen mellakoiden tukahduttamiseksi. Vallankumouksen aikana ja sitä edeltäneissä yhteenotoissa kuoli kymmeniä mielenosoittajia. Vallankumouksen myötä uusi hallitus lopetti Berkutin toiminnan.
Venäjä alkoi erikoisyksikön lopettamisen jälkeen myöntää passeja Berkutin entisille jäsenille Krimillä. Krimillä toimineet yksiköt siirtyivät Venäjän sisäministeriön alaisuuteen.
Useat lakkautetun Berkutin jäsenet liittyivät Itä-Ukrainan kapinallisiin Ukrainan hallitusta vastaan.
Ashram

Intian Gujaratissa sijaitseva Sabarmati Ashram, jossa Mahatma Gandhi oleskeli.
Ashram on luostarin kaltainen meditaatiokeskus, jossa henkinen yhteisö, esimerkiksi jooganharjoittajat, kokoontuvat. Ashramissa on puitteet opetusten monipuoliselle soveltamiselle ja jatkuvalle yhdessä oppimiselle. Ashramin tehtävä on tarjota tukea ja kannustusta harjoittelulle.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ashram
Continuity

| Continuity Joe Davidow |
| --- | --- | --- |

Studioalbumin tiedot
 Äänitetty : Microvox
 Julkaistu: 1979
 Tyylilaji: jazz
 Levy-yhtiö: Love Records (LRLP 305)
Continuity on Joe Davidowin ainoa studioalbumi, joka julkaistiin 1979.
Kappaleet

Kaikki kappaleet säveltänyt Joe Davidow.
Kappaleet > A-puoli

Continuity
Circles – 7.26
Life You are Mine – 6.47
Closing – 2.10
Kappaleet > B-puoli

Spontineity – 3.40
Valley of Peace – 5.10
The Flutes Beckon – 9.24
Kokoonpano

Joe Davidow – flyygeli, syntetisaattori, laulu, akustinen kitara
Paroni Paakkunainen – huilu, tenorisaksofoni, sopraanosaksofoni
Sami Hurmerinta – sähkökitara
Måns Groundstroem – basso
Heikki Virtanen – basso
Timothy Ferchen – lyömäsoittimet
Tomi Parkkonen – bongot
Reino Laine – rummut
Juhani Aaltonen – huilu, tenorisaksofoni
Crawfordin piirikunta (Michigan)

Crawfordin piirikunta (engl. Crawford County) on Yhdysvaltojen Michiganin osavaltiossa sijaitseva piirikunta. Sen väkiluku oli 12 988 vuonna 2020. Piirikunnan hallintokeskus on Graylingin kaupunki ja suurin kunta on Grayling Charter Township. Piirikunta on perustettu vuonna 1840.
Väestö

Vuonna 2020 Crawfordin piirikunnan 12 988 asukkaasta valkoisia oli 96,0 %, mustia 0,9 %, alkuperäisasukkaita 0,8 % ja aasialaisia 0,8 %. Vuonna 2019 2,4 % asukkaista puhui kotonaan jotain muuta kieltä kuin englantia ja 1,9 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Crawfordin piirikunta (Michigan) Wikimedia Commonsissa
Balkanin ruutitynnyri

Euroopan poliittiset liittolaissuhteet ennen ensimmäistä maailmansotaa
Balkanin ruutitynnyrillä tarkoitetaan Balkanin niemimaalla vallitsevaa tulenarkaa tilannetta, joka on syntynyt siellä asuvien monien eri kansojen välisistä kiistoista. Näistä kiistoista on kehittynyt vakavia erimielisyyksiä ja sotia. Käsitteen keksi alun perin Saksan valtakunnankansleri Otto von Bismarck, vuoden 1878 Berliinin konferenssin jälkeen, kuvaamaan alueen epävakaata poliittista tilannetta. Bismarckin käsityksen mukaan seuraava sota tulisi alkamaan "jostain kirotun tyhmästä asiasta Balkanilla."
1800-luvulla Ottomaanien valtakunnan eli Turkin vallan heikkeneminen nostatti Balkanin kansoja kapinaan, ja johti useiden uusien valtioiden syntyyn. Alueen merkittävimmäksi maaksi nousi Serbia, joka suurvaltamenneisyytensä vuoksi havitteli Balkanin herruutta. Tilanteen syntymiseen vaikutti myös kahden vastakkaisen suurvallan Itävalta-Unkarin ja Venäjän intresseistä saavuttaa valta-asema alueella.
Balkanin ruutitynnyriksi kutsuttu tilanne johti ensimmäisen maailmansodan syttymiseen. Serbiaktivisti Gavrilo Princip ampui Itävallan kruununperijän Franz Ferdinandin. Näihin nk. Sarajevon laukauksiin Itävalta vastasi arvovallan palauttamiseksi kovin ottein murhan taustalla toiminutta Serbiaa vastaan. Tästä syntynyt niin sanottu heinäkuun kriisi laajeni lopulta ensimmäiseksi maailmansodaksi, koska suurvaltojen liittoumien verkko veti mukaan yhä uusia valtioita, ja koska monet uskoivat hyötyvänsä sodasta.
Käsitettä on käytetty myöhemminkin kuvaamaan Balkanin sekasortoista tilannetta. 1990-luvulla etnisten riitojen repimän ja hajoavan Jugoslavian tilanteesta käytettiin vanhaa termiä.
Crawfordin piirikunta (Ohio)

Crawfordin piirikunta on piirikunta Ohiossa, Yhdysvalloissa, joka on saanut nimensä William Crawfordin mukaan. Sen suurin kaupunki on Bucyrus.
Maantiede

Crawfordin naapuripiirikuntia ovat Seneca pohjoisessa, Huron koillisessa, Richland idässä, Morrow kaakossa, Marion lounaassa ja Wyandot lännessä.
Väestö

Piirikunnassa oli vuoden 2010 väestönlaskennassa 43 520 ihmistä. Etniset ryhmät jakautuivat valkoisiin (97,2%), mustiin (0,9%), alkuperäisamerikkalaisiin (0,1%) ja aasialaisiin (0,4%). Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 6,0%, 5–17-vuotiaita 17,6%, 18–24-vuotiaita 7,5%, 25–44-vuotiaita 24,5%, 45–64-vuotiaita 27,7% ja yli 65-vuotiaita 16,7%.
Köyhyysrajan alapuolella eli 14,9% asukkaista.
Crawford County Courthouse, Crawfordin piirikunta
Ashton-Tate

Ashton-Tate oli ohjelmistojen kehittäjä, joka oli aikoinaan maailman kolmanneksi suurin ohjelmistojen kehittäjä henkilökohtaisille tietokoneille. Yhtiö kasvoi nopeasti 12 vuoden aikana ennen myyntiään Borlandille 1990-luvun alussa. Kaksi suurinta olivat Lotus Development ja Microsoft.
Yhtiön perustajat olivat George Tate ja Hal Lashlee. Ashton oli Taten papukaija. Yhtiön merkittävin tuote oli dBase-tietokanta. dBasen oli kehittänyt C. Wayne Ratliff, joka oli kehittänyt sen Nasan Jet Propulsion Laboratorylla. Ratliff jatkoi ohjelman kehitystä Ashton-Tatella. Alkuperäinen versio toimi CP/M-käyttöjärjestelmällä. Vuonna 1982 dBase II julkaistiin IBM PC:lle, jolloin se oli yksi ensimmäisiä ammattimaisia läpimurtosovelluksia PC:lle. C-kielellä kirjoitettu dBase III julkaistiin 1984. Tämä mahdollisti ohjelman porttaamisen Unixille ja VMS:lle. Vuonna 1986 julkaistu dBASE III+ sisälsi merkkipohjaisen valikkojärjestelmän.
Ashton-Tate laajentui ostamalla MultiMate-tekstinkäsittelyohjelman mutta hävisi markkinoilla WordPerfectille ja myöhemmin Microsoft Wordille. Toinen yhtiön toimisto-ohjelma oli Framework, joka sisälsi tekstinkäsittelyn, tietokannan, taulukkolaskennan ja graafien tuottamisen.
George Taten kuoltua 41-vuotiaana sydänkohtaukseen työpöytänsä ääreen yhtiön johtoon nousi Edward M. Esber. Esber riitautui Ratliffin kanssa, joka oikeudenkäyntien jälkeen erosi yhtiöstä ja alkoi kehittää uutta tietokantaa kilpailevalle Migent Corp.:ille.
dBase IV myöhästyi merkittävästi, ja se julkaistiin vajavaisena syksyllä 1988. Se oli hidas ja sisälsi virheitä, ja se sai huonot arvostelut. Yhtiön osakkeen arvo putosi 43 prosenttia vuonna 1989. Päivitetty versio dBase IV 1.1 julkaistiin heinäkuussa 1990. Borland osti Ashton-Taten viimein syyskuussa 1991 ja maksoi siitä 439 miljoonaa dollaria.
Castelfidardo

| Castelfidardo |
| --- | --- |
 Castelfidardon keskustaa ja harmonikkamuseo
 Castelfidardo
 Koordinaatit: 43°13′N, 13°23′E 
Valtio:   Italia
Alue:  Marche
Maakunta:  Ancona
Hallinto:  
 – Kunnanjohtaja:  Roberto Ascani
Pinta-ala:  
 – Kokonaispinta-ala:  32,7 km²
Väkiluku (2015):  18 733
 – Väestötiheys:  573 as./km²
Aikavyöhyke:  UTC+1
 – Kesäaika:  UTC+2
Postinumero:  60022
Suuntanumero(t):  071
Rekisterikilpi:  AN
 
 www.comune.castelfidardo.an.it 
Infobox OKVirheellinen NIMI-arvo: 
Castelfidardo on kaupunki Italian Marchen alueella Anconan maakunnassa, noin 21 kilometriä Anconasta. Kaupungissa on arviolta 18 733 asukasta (vuonna 2015), ja sen pinta-ala on 32,7 neliökilometriä.
Maantiede

Kunnan alueen korkeus merenpinnasta vaihtelee viidestä 199 metriin. Kaupunki sijaitsee Aspion ja Musonen jokilaaksojen välissä.
Historia

18. syyskuuta 1860 kaupungissa oli Castelfidardon taistelu, joka oli ratkaiseva Italian yhdistymisessä. 1860-luvulla Paolo Soprani perusti kaupunkiin harmonikkatehtaan, jonka myötä harmonikkojen valmistus nousi alueella merkittäväksi elinkeinotoiminnaksi.
Väestö

Väestönkehitys on ollut kasvavaa: vuonna 1991 kaupungissa oli 15 321 asukasta, vuonna 2001 16 917 asukasta ja vuonna 2007 18 338 asukasta.
Nähtävyyksiä

Kaupungin siluettiin lyövät leimansa monet kirkot. Kaupungintalo on peräisin 1500-luvulta, ja siellä on nähtävillä muun muassa Galluccin maalaus Castelfidardon taistelusta. Palazzo Mordinissa on kulttuurihistoriallisia näyttelyjä. Palazzo Sopranin perusti harmonikanvalmistaja ja pormestari Paolo Soprani 1900-luvun alussa. Rakennuksessa on muun muassa harmonikkamuseo. Kaupungissa järjestetään vuosittain myös kansainvälinen harmonikkafestivaali ja -kilpailu.
Aiheesta muualla

Kuvia tai muita tiedostoja aiheesta Castelfidardo Wikimedia Commonsissa
Castelfidardon kunnan sivusto (italiaksi)
Castelfidardon harmonikkafestivaalin sivusto (englanniksi)
Anconan maakunta
Agugliano | Ancona | Arcevia | Barbara | Belvedere Ostrense |  Camerano | Camerata Picena | Castelbellino | Castelfidardo | Castelleone di Suasa |  Castelplanio |  Cerreto d’Esi | Chiaravalle |  Corinaldo | Cupramontana | Fabriano |  Falconara Marittima | Filottrano | Genga | Jesi | Loreto | Maiolati Spontini | Mergo | Monsano | Monte Roberto | Monte San Vito | Montecarotto | Montemarciano | Morro d’Alba | Numana | Offagna | Osimo | Ostra | Ostra Vetere | Poggio San Marcello | Polverigi | Rosora | San Marcello | San Paolo di Jesi |  Santa Maria Nuova | Sassoferrato | Senigallia | Serra San Quirico | Serra de’ Conti | Sirolo | Staffolo | Trecastelli
Cecil Rhodes

| Cecil Rhodes |
| --- | --- |
 Rhodes noin vuonna 1900.
Kapmaan 7. pääministeri
 17. heinäkuuta 1890 – 12. tammikuuta 1896  
Monarkki:  Viktoria
Edeltäjä:  Gordon Sprigg
Seuraaja:  Gordon Sprigg
Henkilötiedot
Syntynyt: 5. heinäkuuta 1853 Bishop’s Stortford, Hertfordshire, Ison-Britannian ja Irlannin yhdistynyt kuningaskunta
Kuollut: 26. maaliskuuta 1902 (48 vuotta) Muizenberg, Kapmaa
Ammatti:  liikemies, poliitikko
Tiedot
 Nimikirjoitus
Cecil John Rhodes (5. heinäkuuta 1853 Bishop’s Stortford, Hertfordshire – 26. maaliskuuta 1902 Muizenberg, Kapmaa) oli eteläisessä Afrikassa vaikuttanut englantilainen liikemies ja Kapmaan pääministeri vuosina 1890−1896.
Rhodes oli brittiläisen imperiumin tärkeä laajentaja, ja timanttikaupalla rikastuneena hän käytti varallisuuttaan vahvistamaan brittien valtaa eteläisessä Afrikassa. Hänen perustamistaan ja hänen mukaansa nimetyistä Pohjois- ja Etelä-Rhodesiasta tuli itsenäistyttyään nykyiset Sambia ja Zimbabwe. Rhodes osallistui myös Kairo–Kapkaupunki-rautatien rakennuttamiseen.
Jälkimaine

Rhodesin toiminnalla oli pysyvä vaikutus eteläiseen Afrikkaan ja sen asukkaisiin. Häntä on syytetty alkuperäisasukkaiden maanomistusoikeuksien sivuuttamisesta ja laittomien sopimusten solmimisesta afrikkalaisten päälliköiden kanssa. Hän ei myöskään kunnioittanut eurooppalaisten siirtomaavaltojen vetämiä rajoja, mikä nostatti Britannian ulkoministeriön vastustuksen. Jotkin Rhodesin pääministeriaikana säädetyt lait on nähty myöhemmän apartheid-politiikan perustana. Rhodes kolonisoi Zimbabwen voimalla, ja hänen johtamansa BSAC syyllistyi useisiin murhiin ja muihin väkivaltatekoihin alkuperäisasukkaita kohtaan. Tästä häntä arvosteltiin jo omana aikanaan Britannian lehdistössä.
Rhodesin jättämillä kuudella miljoonalla punnalla perustettiin säätiö, joka jakaa vuosittain Rhodes-stipendejä 90 ulkomaalaiselle opiskelijalle kustantamaan heidän opintonsa Oxfordin yliopistossa kahden vuoden ajan. Koska Rhodesin testamentissa kiellettiin rotusyrjintä stipendien myöntämisessä, moni ei-valkoinenkin opiskelija on hyötynyt säätiön stipendeistä.
Oxfordin yliopiston Oriel Collegea vaadittiin 2010-luvulla poistamaan maillaan sijaitseva Rhodesin patsas sen jälkeen, kun vastaava patsas oli saatu edellisenä vuonna poistettua Kapkaupungin yliopistosta. College päätti kuitenkin säilyttää patsaan, koska se on muistutus historian monimutkaisuudesta ja kolonialismin perinnöstä.
Aiheesta muualla

Kuvia tai muita tiedostoja aiheesta Cecil Rhodes Wikimedia Commonsissa
Teljo, J.: ”Hallitse Britannia”: Cecil Rhodesin, Etelä-Afrikan valloittajan elämänvaiheet. Hakkapeliitta, 19.9.1933, nro 38, s. 13.  Kansalliskirjaston digitaaliset aineistot. Viitattu 18.11.2023.
Rhodes 16-vuotiaana.
Rhodes suunnitteli Afrikan brittiläiset siirtomaat Egyptistä Etelä-Afrikkaan yhdistävää lennätinlinjaa. Punchin pilapiirros ”Rhodesin kolossi” vuodelta 1892.
Rhodes House Oxfordin yliopiston kampuksella.
Cuneon maakunta

Cuneon maakunta (ital. Provincia di Cuneo) on maakunta Piemonten hallintoalueella Luoteis-Italiassa.
Cuneon maakunta on Italian neljänneksi laajin maakunta, pinta-alaltaan 6 895 km2, ja se tunnetaankin nimellä Provincia Granda. Maakunnan asukasluku on vajaat 600 000. Maakunta muodostuu 250 kunnasta, ja sen pääkaupunki on Cuneo.
Cuneon maakunta rajoittuu lännessä Ranskaan.
Suurimmat kaupungit

Cuneon maakunnan väekkäimmät kaupungit ovat (31.12.2015):
Cuneo - 56 081 asukasta
Alba - 31 437 asukasta
Bra - 29 737 asukasta
Fossano - 24 739 asukasta
Mondovì - 22 484 asukasta
Savigliano - 21 441 asukasta.